विषाक्त भोजन : कर्नाटक में 137 छात्र अस्पताल में भर्ती, कुछ की हालत गंभीर
कर्नाटक के मंगलुरु में एक निजी हॉस्टल में रह रहे नर्सिंग एवं पैरामेडिकल के 137 छात्र कथित रूप से रात में विषाक्त भोजन के सेवन के कारण बीमार पड़ गए। पुलिस सूत्रों ने मंगलवार को यह जानकारी दी।
नगर पुलिस आयुक्त एन. शशि कुमार ने कहा कि छात्रों को शहर के विभिन्न अस्पतालों में भर्ती कराया गया है।
उनके दोस्त और परिजन अस्पताल आए और भर्ती छात्राओं को दूसरे अस्पताल में भेजने का अनुरोध किया। अभी तक करीब 137 छात्राएं शहर के अलग-अलग अस्पताल में भर्ती हैं। हम इसके कारण का पता लगाने की कोशिश कर रहे हैं: एन.एस. कुमार, पुलिस आयुक्त, मंगलुरु (06.02)
— ANI_HindiNews (@AHindinews) February 6, 2023
सूत्रों ने बताया कि छात्रों ने पेट में दर्द, उलटी और दस्त की शिकायत की थी और उन्हें सोमवार रात को अस्पतालों में भर्ती कराया गया। भोजन विषाक्तता के लिए दूषित जल को कारण बताया जा रहा है।
कुछ छात्रों की हालत गंभीर बताई जा रही है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva twi_Latn hin_Deva hin_Deva hin_Deva